CELEX: 32011D0801
Language: lt
Date: 1322611200000
Title: 2011/801/ES: 2011 m. lapkričio 30 d. Komisijos įgyvendinimo sprendimas, kuriuo nustatomas Sąjungos finansinis įnašas išlaidoms, patirtoms planuojant skubią vakcinaciją nuo mėlynojo liežuvio ligos Prancūzijoje 2007 ir 2008 m., atlyginti (pranešta dokumentu Nr. C(2011) 8727)

3.12.2011   
            
            
               LT
            
            
               Europos Sąjungos oficialusis leidinys
            
            
               L 320/50
            
         KOMISIJOS ĮGYVENDINIMO SPRENDIMAS
   2011 m. lapkričio 30 d.
   kuriuo nustatomas Sąjungos finansinis įnašas išlaidoms, patirtoms planuojant skubią vakcinaciją nuo mėlynojo liežuvio ligos Prancūzijoje 2007 ir 2008 m., atlyginti
   (pranešta dokumentu Nr. C(2011) 8727)
   (Tekstas autentiškas tik prancūzų kalba)
   (2011/801/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 3 straipsnio 3, 4 dalis ir 6 dalies antrą įtrauką,
   kadangi:
   
               (1)
            
            
               pagal finansinio reglamento 75 straipsnį ir įgyvendinimo taisyklių 90 straipsnio 1 dalį įsipareigojimai dėl išlaidų iš Sąjungos biudžeto yra grindžiami ankstesniu institucijos arba kitų institucijų, kurioms institucija yra perdavusi įgaliojimus, finansavimo sprendimu, kuriame išdėstomi pagrindiniai su biudžeto išlaidomis susijusių veiksmų elementai;
            
         
               (2)
            
            
               Sprendimu 2009/470/EB nustatyta Sąjungos finansinio įnašo, skirto specialiųjų veterinarijos priemonių, įskaitant skubias priemones, išlaidoms atlyginti, nustatymo tvarka. Siekdama padėti kuo greičiau likviduoti mėlynojo liežuvio ligą, Sąjunga turėtų finansiškai prisidėti prie finansuoti tinkamų valstybių narių patirtų išlaidų atlyginimo. Minėto sprendimo 3 straipsnio 6 dalies antroje įtraukoje nustatyta, kokia dalis valstybių narių patirtų išlaidų privalo būti atlyginta;
            
         
               (3)
            
            
               Komisijos reglamentu (EB) Nr. 349/2005 (2) nustatytos Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisyklės. Minėto reglamento 3 straipsnyje nustatyta, kokioms finansuoti tinkamoms išlaidoms atlyginti gali būti skiriama Sąjungos finansinė parama;
            
         
               (4)
            
            
               Komisijos sprendimu 2008/655/EB (3) su pakeitimais, padarytais Sprendimu 2009/19/EB (4), suteiktas Sąjungos finansinis įnašas skubių kovai su mėlynojo liežuvio liga skirtų priemonių Prancūzijoje 2007 ir 2008 m. išlaidoms atlyginti;
            
         
               (5)
            
            
               2009 m. kovo 31 d. Prancūzija, vadovaudamasi Reglamento (EB) Nr. 349/2005 7 straipsnio 1 ir 2 dalimis, pateikė oficialų prašymą atlyginti išlaidas;
            
         
               (6)
            
            
               2008 m. lapkričio 24–28 d. Prancūzijoje MVT atliko patikrą, kurios metu nustatė keletą techninių trūkumų. Tačiau šie trūkumai neturėjo poveikio bendram programos įgyvendinimui ir nesukėlė papildomų išlaidų iš Sąjungos biudžeto;
            
         
               (7)
            
            
               2009 m. gruodžio 1–4 d. Prancūzijoje atlikus finansų kontrolę padaryta išvada, kad Prancūzijos pateiktos išlaidos yra tinkamos finansuoti;
            
         
               (8)
            
            
               2011 m. liepos 14 d. raštu Prancūzijai buvo pateiktos Komisijos pastabos, finansuoti tinkamų išlaidų apskaičiavimo metodas ir galutinės išvados;
            
         
               (9)
            
            
               atsižvelgiant į išdėstytas aplinkybes ir Sprendimo 2008/655/EB 3 straipsnio 2 dalį turėtų būti nustatytas Sąjungos finansinis įnašas, kuriuo būtų atlygintos finansuoti tinkamos išlaidos, patirtos 2007 ir 2008 m. likviduojant mėlynojo liežuvio ligą Prancūzijoje;
            
         
               (10)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos finansinis įnašas išlaidoms, patirtoms 2007 ir 2008 m. likviduojant mėlynojo liežuvio ligą Prancūzijoje, atlyginti yra 23 162 004,20 EUR. Tai yra finansavimo sprendimas, kaip apibrėžta finansinio reglamento 75 straipsnyje.
   2 straipsnis
   Likusi finansinio įnašo dalis yra 2 041 295,20 EUR.
   3 straipsnis
   Šis sprendimas skirtas Prancūzijos Respublikai.
   
      Priimta Briuselyje 2011 m. lapkričio 30 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 55, 2005 3 1, p. 12
   
   
      (3)  OL L 214, 2008 8 9, p. 66.
   
      (4)  OL L 8, 2009 1 13, p. 31.